**Επίσκεψη στην έκθεση για τον Leonardo Da Vinci**

Στις 31 Ιανουαρίου, το σχολείο μας επισκέφθηκε την έκθεση, η οποία ήταν αφιερωμένη στην ζωή και το έργο του Leonardo Da Vinci. Εκεί, είδαμε διάφορα έργα του, καθώς και πολλές από τις εφευρέσεις του. Επιπλέον, μας έδειξαν μια καταπληκτική προβολή με θέμα την ζωή και το έργο του. Στο τέλος της ξενάγησης, μας ανέλυσαν τα μυστικά που κρύβονται πίσω από τον πιο γνωστό και διάσημο πίνακα του, την Μόνα Λίζα.

 Όσοι επισκεφθήκαμε την συγκεκριμένη έκθεση, μάθαμε πάρα πολλά και ενδιαφέροντα πράγματα που δεν ξέραμε για τον Leonardo Da Vinci. Μπορούμε να πούμε επίσης με σιγουριά ότι ήταν η καλύτερη έκθεση που θα μπορούσαμε να επισκεφθούμε. Διασκεδάσαμε πολύ εκείνη την ημέρα, αφού επισκεφθήκαμε την έκθεση αφιερωμένη σ’ έναν από τους μεγαλύτερους και σπουδαιότερους ανθρώπους στην ιστορία. Πιστεύω ότι όλοι φύγαμε από εκεί ευχαριστημένοι, διότι καταφέραμε να παραβρεθούμε σε μια τέτοια εκπληκτική έκθεση.

Όμως, τίποτα από όλα αυτά δεν θα γινόταν, αν δεν ήταν η καθηγήτρια των Γαλλικών , η οποία το διοργάνωσε όλο αυτό. Ελπίζουμε ότι θα έχουμε την ευκαιρία να επισκεφθούμε και να απολαύσουμε κι άλλες ενδιαφέρουσες εκθέσεις, όπως η συγκεκριμένη, στο μέλλον.

Μαρία Αναγνώστου Γ1